Pasiūlymas Europos parlamento ir Tarybos direktyva iš dalies keičianti, kiek tai susiję su Komisijai suteiktais įgyvendinimo įgaliojimais, Tarybos direktyvą 79/409/EEB dėl laukinių paukščių apsaugos - Pritaikymas prie reguliavimo procedūros su tikrinimu /* KOM/2008/0105 galutinis - COD 2008/0038 */





[pic] | EUROPOS BENDRIJŲ KOMISIJA | Briuselis, 26.2.2008 KOM(2008) 105 galutinis 2008/0038 (COD) Pritaikymas prie reguliavimo procedūros su tikrinimu Pasiūlymas EUROPOS PARLAMENTO IR TARYBOS DIREKTYVA iš dalies keičianti, kiek tai susiję su Komisijai suteiktais įgyvendinimo įgaliojimais, Tarybos direktyvą 79/409/EEB dėl laukinių paukščių apsaugos (pateikta Komisijos) AIŠKINAMASIS MEMORANDUMAS 1. Pasiūlymo aplinkybės 1.1 Komitologijos procedūrų reforma 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką[1], iš dalies pakeistas 2006 m. liepos 17 d. Tarybos sprendimu 2006/512/EB[2]. Iš dalies pakeisto sprendimo 1999/468/EB 5a straipsnyje nustatyta nauja reguliavimo procedūra su tikrinimu, taikytina priimant bendro pobūdžio priemones, kuriomis siekiama iš dalies pakeisti neesmines pagrindinio dokumento, priimto laikantis Sutarties 251 straipsnyje nurodytos tvarkos, nuostatas, ir išbraukti kai kurias tokias nuostatas arba papildyti dokumentą naujomis neesminėmis nuostatomis. 1.2. Prioritetinis suderinimas ir bendrasis suderinimas Bendrame Europos Parlamento, Tarybos ir Komisijos pareiškime[3] nurodyti pagrindiniai dokumentai, kurie turėtų būti skubos tvarka pritaikyti prie iš dalies pakeisto sprendimo, kad būtų taikoma naujoji reguliavimo procedūra su tikrinimu (prioritetinis suderinimas). Kad reguliavimo procedūra su tikrinimu galėtų būti taikoma kitiems dokumentams, kurie priimti pagal bendro sprendimo procedūrą ir kurie galiojo Sprendimo 2006/512/EB įsigaliojimo metu, bendrame pareiškime išreikštas raginimas pritaikyti šiuos dokumentus pagal taikomas procedūras (bendrasis suderinimas). Komisija įsipareigojo išnagrinėti visus šiuos dokumentus, siekdama iki 2007 m. pabaigos pateikti teisės aktų pasiūlymus, kad prireikus jie būtų pritaikyti prie naujosios reguliavimo procedūros su tikrinimu[4]. 1.3. Taikytas metodas Kaip jau buvo minėta 2007 m. lapkričio 23 d. Komisijos komunikate Europos Parlamentui ir Tarybai[5], Komisija atidžiai išnagrinėjo visas pagal bendro sprendimo procedūrą priimtas priemones, kad nustatytų, kuriomis iš jų Komisijai leidžiama priimti bendro pobūdžio priemones, skirtas pagrindinio dokumento neesminėms nuostatoms iš dalies keisti. Komisija nustatė daugiau kaip 200 teisės aktų, kuriuos reikia iš dalies pakeisti. Kai kurie iš jų įtraukti į Komisijos kodifikavimo programą. Tarp jų – 1979 m. balandžio 2 d. Tarybos direktyva dėl laukinių paukščių apsaugos (79/409/EEB)[6]. Pritaikymas prie naujos procedūros turi būti atliekamas atsižvelgiant į kodifikavimo procedūros pažangą – pateikiant kodifikuoto pasiūlymo naują redakciją, arba, kaip šiuo atveju, pateikiant teisės akto pakeitimo projektą. 2. Teisiniai pasiūlymo aspektai Pakeitimu siekiama įvesti naują reguliavimo su tikrinimu procedūrą, kaip tai yra nustatyta iš dalies pakeisto Sprendimo 1999/468/EB 5a straipsnyje. Visų pirma prie reguliavimo procedūros su tikrinimu pritaikomas 15 straipsnis, nes jame numatyta priimti priemones, kurios yra bendro pobūdžio ir skirtos neesminėms Direktyvos 79/409/EEB nuostatoms iš dalies pakeisti, inter alia , ją papildant. 17 straipsnis iš dalies keičiamas siekiant įtraukti nuorodą į Sprendimo 1999/468/EB 5a straipsnį. Kadangi pagrindinis teisės aktas yra direktyva, ji turėtų būti keičiama analogišku teisės aktu. 2008/0038 (COD) Pritaikymas prie reguliavimo procedūros su tikrinimu Pasiūlymas EUROPOS PARLAMENTO IR TARYBOS DIREKTYVA iš dalies keičianti, kiek tai susiję su Komisijai suteiktais įgyvendinimo įgaliojimais, Tarybos direktyvą 79/409/EEB dėl laukinių paukščių apsaugos EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 175 straipsnio 1 dalį, atsižvelgdami į Komisijos pasiūlymą[7], atsižvelgdami į Europos ekonomikos ir socialinių reikalų komiteto nuomonę[8], atsižvelgdami į Regionų komiteto nuomonę[9], laikydamiesi Sutarties 251 straipsnyje nustatytos tvarkos[10], kadangi: (1) Tarybos direktyvoje 79/409/EEB[11] numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[12]. (2) Sprendimas 1999/468/EB pakeistas Sprendimu 2006/512/EB, kuriuo įvesta reguliavimo procedūra su tikrinimu bendro pobūdžio priemonėms, skirtoms pagrindinio dokumento, priimto laikantis Sutarties 251 straipsnyje nurodytos tvarkos, neesminėms nuostatoms iš dalies pakeisti, inter alia išbraukiant kai kurias tokias nuostatas arba papildant šią priemonę naujomis neesminėmis nuostatomis. (3) Pagal Europos Parlamento, Tarybos ir Komisijos bendrą pareiškimą[13] dėl Sprendimo 2006/512/EB, kad naujoji procedūra galėtų būti taikoma jau įsigaliojusiems dokumentams, priimtiems laikantis Sutarties 251 straipsnyje nustatytos tvarkos, tie dokumentai turi būti iš dalies pakeisti laikantis taikomos tvarkos. (4) Kiek tai susiję su Direktyva 79/409/EEB, Komisija turėtų būti įgaliota visų pirma iš dalies pakeisti tam tikrus priedus atsižvelgiant į mokslo ir technikos pažangą. Kadangi šios priemonės yra bendro pobūdžio ir skirtos neesminėms Direktyvos 79/409/EB nuostatoms iš dalies keisti bei papildyti Direktyvą 1999/36/EB naujomis neesminėmis nuostatomis, šios priemonės turi būti priimtos laikantis Sprendimo 1999/468/EB 5a straipsnyje nustatytos reguliavimo procedūros su tikrinimu. (5) Todėl Direktyvą 79/409/EEB reikėtų atitinkamai iš dalies pakeisti. (6) Kadangi šia direktyva daromi Direktyvos 79/409/EEB daliniai pakeitimai yra pritaikymai, susiję tik su komiteto darbo tvarka, į valstybių narių teisę jų perkelti nereikia. Todėl nebūtina nustatyti su tuo susijusių nuostatų, PRIĖMĖ ŠIĄ DIREKTYVĄ: 1 straipsnis Direktyva 79/409/EEB iš dalies keičiama taip: (1) 15 straipsnis pakeičiamas taip: „15 straipsnis Pakeitimus, kurie yra būtini I ir V priedams iš dalies pakeisti atsižvelgiant į techninę ir mokslinę pažanga, ir pakeitimus, nurodytus 6 straipsnio 4 dalies antroje pastraipoje, priima Komisija. Šios priemonės, skirtos neesminėms šios direktyvos nuostatoms iš dalies pakeisti, priimamos laikantis 17 straipsnio 2 dalyje nustatytos reguliavimo procedūros su tikrinimu.“ (2) 17 straipsnis pakeičiamas taip: „17 straipsnis 1. Komisijai padeda Derinimo su technikos ir mokslo pažanga komitetas. 2. Jeigu daroma nuoroda į šią dalį, taikomos Sprendimo 1999/468/EB 5a straipsnio 1–4 dalių ir 7 straipsnio nuostatos, atsižvelgiant į jo 8 straipsnio nuostatas.“ 2 straipsnis Ši direktyva įsigalioja […]. 3 straipsnis Ši direktyva skirta valstybėms narėms. Priimta Briuselyje [data] Europos Parlamento vardu Tarybos vardu Pirmininkas Pirmininkas […] […] [1] OL C 203, 1999 7 17, p. 1. [2] OL L 200, 2006 7 22, p. 11. [3] OL C 255, 2006 10 21, p. 1. [4] PE 376.314v01-00 – A6-0236/2006 (Komisijos pareiškimas, pridėtas prie Parlamento ataskaitos). [5] COM(2007) 740 galutinis. [6] OL L 103, 1979 4 25, p. 1. Direktyva su paskutiniais pakeitimais, padarytais Direktyva 2006/105/EB (OL L 363, 2006 12 20, p. 368). [7] OL C […], […], p. […]. [8] OL C […], […], p. […]. [9] OL C […], […], p. […]. [10] OL C […], […], p. […]. [11] OL L 103, 1979 4 25, p. 1. Direktyva su paskutiniais pakeitimais, padarytais Direktyva 2006/105/EB (OL L 363, 2006 12 20, p. 368). [12] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22 , p. 11). [13] OL C 255, 2006 10 21, p. 1.